Call DW หุ้น PTTEP บวกพุ่ง 93% วานนี้
มูลค่าการซื้อขาย DW บนหุ้นพลังงานเพิ่มขึ้นสูงวานนี้ นำโดย DW บนหุ้น PTT และ PTTEP ซึ่งมีสัดส่วนมูลค่าการซื้อขายสูงถึง 7.8% และ 5.9% ของมูลค่าการซื้อขาย DW ทั้งหมด
8 ต.ค. 2558

แมคควอรี DW28 เปิดเผยว่า มูลค่าการซื้อขาย DW บนหุ้นพลังงานเพิ่มขึ้นสูงวานนี้ นำโดย DW บนหุ้น PTT และ PTTEP ซึ่งมีสัดส่วนมูลค่าการซื้อขายสูงถึง 7.8% และ 5.9% ของมูลค่าการซื้อขาย DW ทั้งหมด และส่งผลให้ SET50 DW เหลือมูลค่าการซื้อขายเพียง 47.3%
อย่างไรก็ตามในช่วงปลายตลาดวานนี้ ดัชนีหลักทรัพย์อ้างอิงปรับตัวพุ่งขึ้นอย่างมาก โดยดัชนีราคา SET50 Index ปรับตัวขึ้น +2.3% ส่วนสัญญาซื้อขายล่วงหน้า S50Z15 ปรับตัวขึ้น +3.3% ส่งผลให้ SET50 Call ปรับตัวขึ้นอย่างแข็งแกร่ง เช่น S5028C1511A +25.6% S5028C1510A +42.5% ตามลำดับ
ทั้งนี้ การปรับตัวขึ้นของดัชนีหลักทรัพย์ เป็นผลมาจากการพุ่งขึ้นของหุ้นกลุ่มพลังงาน ตามราคาน้ำมันดิบที่ปรับตัวขึ้นต่อเนื่อง โดย Call DW บนหุ้นพลังงานปรับตัวขึ้นแข็งแกร่ง ตามไปด้วย เช่น PTT28C1602A +31.1% เทียบกับหุ้นอ้างอิงที่ปรับตัวขึ้น +5.9% และ PTTE28C1512B +93.3% เทียบกับหุ้นอ้างอิงที่ปรับตัวขึ้น +10.0% ตามลำดับ
ขณะที่ Put DW ปรับตัวลงสวนทาง เช่น PTT28P1602A -19.3% เป็นต้น นอกจากนี้ ยังมี DW บนหุ้นใหญ่อื่นๆที่ได้รับความสนใจรองลงมา ตัวอย่างเช่น DW บนหุ้น ADVANC และ KBANK เป็นต้น
อย่างไรก็ตาม ข้อมูลการซื้อขาย DW28 วานนี้ ระบุว่า นักลงทุนมีการเข้าซื้อสุทธิใน DW บนหุ้นขนาดกลาง เช่น JAS28C1511A 5.3 ล้านหน่วย PS28C1511A 4.0 ล้านหน่วย และ ITD28C1602A 3.0 ล้านหน่วย
ขณะที่นักลงทุนบางส่วนซื้อสุทธิใน Put DW เช่น PTTE28P1601A PTT28P1602A และ S5028P1510B ส่วนทางด้านแรงขายสุทธิ ได้แก่ EART28C1511A 7.0 ล้านหน่วย PS28C1603A 2.9 ล้านหน่วย และ BANP28C1601A 2.8 ล้านหน่วย 
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 49,806.71 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 1,933.88 ล้านบาท
คิดเป็น 3.9%